dh-unibe/image-text_koenigsfelden-charters-post-1500 huggingface dataset:
Wir, der schultheisz und raut ✳ ze Waltzhuͦt, ✳ tuͦnd kund menglichem mit disem brief, ✳ daz uff den tag, als diser brief gebn̄
ist, fùr ùns, ✳ als wir in ùnserm raut zuͦ dem rechten gesessen syen, komen sint ✳ die ersamen, wisen Henman
Meyer, by den ziten hoffmeister zuͦ Kùngsfeld, an statt und in namen ✳ der erwidigen und geistlichen ingott ✳ der eͣbtissz₎ und conventz des gotzhus ze Kùngsfeld einer sit und Heinrich Notstein, ùnser burgˀ
und rautesgesell, der andern sit. und der vorgenant hoffmeister offnet und klegt oͧch zuͦ dem erstgent₎ Heinr₎
Notstein, wie daz er den benanten ùnsz₎n gnedigen froͧwen von Kùngsfeld jerlichs ze tuͦnd pflichtig were vier
gens, zwen schilling haller und ein herpsthuͦn von siner wisen ✳ in Liedermatten ✳ und ein vierttel kernē
ab einem koͤlgarten vor dem Nidern Tor, by sinem gartten gelegen. und darumb si nùn vormals in etwaz spennen
mit im gewesz₎ und aber dozemal frùntlich mitenander ùbertragen und bericht weren ✳ durch ùns, obgenanten
schultheisz und reͣt, in soͤlicher wise, das Heinrich Notstein den vorgenanten frowen von Kùngsfeld fùr
die versessen zins geben hette ✳ vier phund haller ✳ und das er und sin erben und nachkomen inen und
iren nachkomen die vorgeschriben zins dannenthin jerlichs richten und geben soͤlten ✳ von den obgemerckt₎
guͤtern nach ir roͤdeln und buͤcher sag. es were denn, ✳ das Heinrich Notstein mit erbern lùten ✳ odˀ
briefen redlich fùrbringen moͤcht, das si fùr ein gans nemen soͤlten einen schilling haller, oder daz er
der andern stucken deheins ouch abgesetzen moͤcht, ✳ als recht were, als der ùbertrag brief das mit mer
wortten wyste. also hette nün Heinrich Notstein ✳ derselbn̄ stuck₎ noch hùtt by tag deheins nit fùrbraͧcht
noch abgesetzt, als recht were, weder mit briefen noch mit lùten, ✳ und gebi ouch den vorgenant₎ ùnsz₎n
gnëdigen frowen ir zins nit, die syd dem vorgemerckten ùbertrag gevallen weren, ✳ und liesz an ein recht,
waz darumb recht were. ✳ und nach dem und Notstein dis verantwùrt und etwas kuntschafft darum̄
fùr ùns braͧcht haͧt, so hab ich, obgenanter schultheisz, urteil umb gefrägt, waz recht sy, ✳ und ist erteilt
worden mit besampnoter urteil uff den eyd, ✳ wann der vorgedaͧcht ùbertrag by drin jaren minder oder
mer ungevarlich vergangen und beschechen ist und aber Heinrich Notstein der vorgeschribn̄ stucken,
deheins dazwùschent, nit fùrbraͧcht noch abgesetzt haͧt als recht ist, das auch denn die obgen̄t₎ ùnser gnëdig₎
fröwen by iren zinsz₎ hinfùr billich beliben und Heinrich Notstein, sin erben und nachkomen inen die nün
hinnenthin jerlichs richten soͤllen ✳ mit ✳ namen, auch gens fùr gens, nach ir roͤdel und buͤcher innhalt,
än alle fùrwart. und was er versumpt und vˀsessz₎ hät syd dem vorgeruͤten ùbertrag, darumb sol er inen
ouch gnuͦg tuͦn, als im ouch dz gebotten ist, in siben nechten nach ùnser statt recht ungevarlich ꝫcꝭ.
und des zem urkùnd haben wir, obgen̄t₎ schulth̄s und raut, ùnser statt gemein insigel nach rechtˀ
urteil offenlich lässz₎ hencken an disz₎ brief, der geben wart uff fritag nach sant Jacobz tag, do man
zalt nach Cristi gepùrt tusent vier hundert drissig und in dem sibenden jare ꝫcꝭ.
Staatsarchiv
AARGAU
Notstein ✳
Königsf. 594
ein bekandnus dero vō Waltzhuͦt
das
Kùngsfelden
registˀ
K
S 30
lxxxj
Nͦ✳ 85 ✳
Notstein